เก็บ 3 บจ.ตัวแม่กลุ่มปิโตรฯโชว์กำไรหรูจับตา 5 หุ้นกลาง-เล็กมีสัญญาณฟื้นตัว
โบรกฯแนะกลยุทธ์การลงทุนสัปดาห์นี้ กลุ่มปิโตรเคมีและนิคมฯมีปัจจัยบวกหนุน ขณะที่ยังแนะนำลงทุนในหุ้นปันผลสูง, กลุ่มที่ MSCI เพิ่มน้ำหนักการลงทุน และหุ้นกลาง-เล็กที่มีสัญญาณฟื้นตัว
20 ก.พ. 2560

บล.โนมูระ พัฒนสิน ระบุในบทวิเคราะห์ (20 ก.พ.) แนะนำกลยุทธ์การลงทุนสัปดาห์นี้ คาดกลุ่มปิโตรเคมียังคงมีแรงหนุนบวกจากแนวโน้มผลประกอบการที่โดดเด่น แนะนำสะสม IVL, IRPC และ PTTGC ผสานหุ้นกลุ่มนิคมฯ รับ Sentiment การลงทุนที่เร่งตัวขึ้น (WHA, AMATA)
ส่วน Theme การลงทุนเด่นอื่นๆ แนะนํา 1) กลุ่มปันผลสูง (KKP, NYT, SC, KTB, AP, TISCO, BLAND, AMATA) 2) MSCI Weight Increase (BANPU, MINT) และกลุ่ม Mid-Small ทีมีสัญญาณฟื้นตัว BLAND, BRR, NYT, STPI และ PSTC
 
หุ้นเด่นสัปดาห์นี้
1) IVL (ราคาเป้าหมาย 40.00 บาท) : คาดกลุ่ม Petro เด่นรับแนวโน้มเศรษฐกิจโลกฟื้น + PTA ขาขึ้น
2) AMATA (ราคาเป้าหมาย 18.00 บาท) : พรบ. เพิ่มขีดความสามารถในการแข่งขัน หนุน FDI
3) BRR (ราคาเป้าหมาย 18.00 บาท) : ราคาหุ้นย่อมารับแนวโน้มผลประกอบการไตรมาส 4/16 แล้ว + ครึ่งปีหลังของปี 2017 กําไรเด่น